《州宅牡丹盛开蒙剪栏中奇品见赠仍属为短歌于席上》
宋代·韦骧

永阳州宅如仙隐，花药妆春有畦畛。牡丹开处綵为栏，翠幕障风怯风紧。

日高花醒一开筵，酒盏照花花自哂。东君不负禁林人，猛放滂葩肆钩引。

莫教狂雨妒清欢，狂雨来时似秋槿。主人爱客令剪送，一朵綵云离玉笋。

饮量恨非千丈陂，欲吸百嘲还噪吻。殷勤厚意不可酬，谩作短歌羞不敏。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。